 Cidna kama aamin aha ciqaabta Eebbe ama dhulka hala gooyo ama badda haku maansheeyo iyo sidii kasta oo uu doono, wax ka daba-kicina ma jiro, Eebbana wuu sharrifay banii-Aadamka, caqliga, abuurka, maqalka, aragga, iyo waxyaale kale, wuxuuna u-fududeeyey ku-safarka iyo ku-socodka barriga iyo badda, kuna arzaaqay wanaag, kana fadilay wax badan oo khalqigiisa ah, cid walbana wuxuu Eebbe ugu yeedhi Qiyaamada ama Nabigeedii ha noqdo ama Kitaabkii loosoo dejiyey iyo camalkiisii, ciddase liibaani waa midda kitaabkeeda midigta laga siin oo akhrin iyagoo ku faraxsan oon la dhibaatayn, ciddiise Xaqa ka indho-laayd adduunka oo ka-leexatay nuurka Eebbe Aakharana way sii indho-beeli oo khasaari, illeen horay bay Xaqa ugasoo indho-beeshaye. 